Public procurement notice: Contract Notice
Published: 2020-12-15
Buyer: Τεχνικό Επιμελητήριο Ελλάδας
Country: GR
Contract type: Services
Procedure: Open procedure
CPV classification: 48000000 | 72000000 | 72262000: Software development services | 79999100 | 80533100
Estimated value: 36625000 EUR
Submission deadline: 2021-01-20
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Επαναπροκήρυξη διεθνούς, ανοικτού ηλκ. διαγωνισμού άνω των ορίων του Τ.Ε.Ε.: «Σχεδιασμός, υλοποίηση, θέση και υποστήριξη της παραγωγικής λειτουργίας του ενιαίου ψηφιακού χάρτη και του Εθν. Μητρώου Υποδομών».
Η δημιουργία ενός ολοκληρωμένου πληροφ. συστήματος, το οποίο θα συγκεντρώνει, συστηματοποιεί και ενσωματώνει ψηφιακή γεωχωρική πληροφορία, που τηρείται από διαφορετικούς φορείς της δημόσιας διοίκησης και ηλεκτρονικής διακυβέρνησης, και αφορά στο καθεστώς ιδιοκτησίας, δόμησης, εκμετάλλευσης ή και προστασίας της ακίνητης περιουσίας, με σκοπό αυτή να καταστεί διαλειτουργικά διαθέσιμη μέσω ενιαίας διαδικτυακής πλατφόρμας. Στόχος του είναι η βελτίωση και διεύρυνση της εξυπηρέτησης τού πολίτη, των δημόσιων και ιδιωτικών φορέων και επενδυτών, μέσω της δημιουργίας ολοκληρωμένων υπηρεσιών «μίας στάσης», για τις οικονομικές και επενδυτικές δραστηριότητες που σχετίζονται με τη δόμηση στους τομείς τουρισμού, παραγωγικών - επιχειρηματικών δραστηριοτήτων, ανάπτυξης δημοσίων ακινήτων και κατοικίας.
Με το παρόν έργο, επιδιώκεται η δημιουργία ενός ολοκληρωμένου πληροφοριακού συστήματος, το οποίο θα συγκεντρώνει, συστηματοποιεί και ενσωματώνει ψηφιακή γεωχωρική πληροφορία, που τηρείται από διαφορετικούς φορείς της δημόσιας διοίκησης και ηλεκτρονικής διακυβέρνησης, και αφορά στο καθεστώς ιδιοκτησίας, δόμησης, εκμετάλλευσης ή και προστασίας της ακίνητης περιουσίας, με σκοπό αυτή να καταστεί διαλειτουργικά διαθέσιμη μέσω ενιαίας διαδικτυακής πλατφόρμας. Στόχος του είναι η βελτίωση και διεύρυνση της εξυπηρέτησης τού πολίτη, των δημόσιων και ιδιωτικών φορέων και επενδυτών, μέσω της δημιουργίας ολοκληρωμένων υπηρεσιών «μίας στάσης», για τις οικονομικές και επενδυτικές δραστηριότητες που σχετίζονται με τη δόμηση στους τομείς τουρισμού, παραγωγικών - επιχειρηματικών δραστηριοτήτων, ανάπτυξης δημοσίων ακινήτων και κατοικίας. Ταυτόχρονα, θα συμβάλλει στην αποδοτικότητα τού εκάστοτε δημόσιου φορέα, παρέχοντας όλη την πληροφόρηση που χρειάζεται, για την ορθότερη λήψη αποφάσεων, την ορθολογικότερη διαχείριση των οικονομικών και ανθρώπινων πόρων, καθώς και την εφαρμογή διορθωτικών και αναπτυξιακών ενεργειών, ώστε να επιτευχθούν οι στρατηγικές κατευθύνσεις.
Το έργο αναλύεται σε επιμέρους δράσεις, για την τροφοδότηση και ολοκλήρωση των συστημάτων με τις αναγκαίες προς το σκοπό του πληροφορίες, καθώς και σε επιχειρησιακές λειτουργίες και διαδικασίες, για την ψηφιοποίηση, ενσωμάτωση και τήρηση νέας πληροφορίας, οι οποίες αφορούν:
1) στη λειτουργική ενοποίηση του συστήματος γεωγραφικών πληροφοριών «e-Πολεοδομία ΙΙΙ», με όλα τα επιμέρους σχετικά ηλεκτρονικά συστήματα και βάσεις δεδομένων (π.χ. κυρωθέντες δασικοί χάρτες, ορθοφωτοχάρτες, Natura και πληροφοριακά συστήματα της «Ελληνικό Κτηματολόγιο Α.Ε.», Β.Δ. δηλώσεων αυθαίρετων κτισμάτων και e-άδειες του Τ.Ε.Ε., e-ευρετήριο αιγιαλών και χάρτες αντικειμενικών αξιών της Γ.Γ.Δ.Π. κ.λπ.), που έχουν αναπτυχθεί μέχρι σήμερα και αφορούν στο δομημένο περιβάλλον, το θεσμοθετημένο χωροταξικό, πολεοδομικό - ρυμοτομικό και κτιριοδομικό πλαίσιο, και το καθεστώς προστασίας·
2) στην επέκταση αυτών με πρόσθετη πληροφορία για το νομικό, χωροταξικό, πολεοδομικό - ρυμοτομικό και κτιριοδομικό πλαίσιο, με σκοπό τη δημιουργία ολοκληρωμένων υπηρεσιών «μίας στάσης», για τις οικονομικές - επενδυτικές δραστηριότητες που σχετίζονται με δόμηση στους τομείς κατοικίας, ανάπτυξης δημοσίων ακινήτων, τουρισμού και παραγωγικών - επιχειρηματικών δραστηριοτήτων·
3) στην ένταξη των ανωτέρω ενοποιημένων συστημάτων σε παραγωγική και υποχρεωτική λειτουργία, με διαρκή επικαιροποίηση της πληροφορίας τους από εξουσιοδοτημένους χρήστες μηχανικούς, κατόπιν σχετικής νομοθετικής έγκρισης, μέσω διαδικασιών και πλήρως τεκμηριωμένων μηχανισμών τήρησης και ενημέρωσης·
4) στη δημιουργία και λειτουργία κεντρικής πύλης ολοκληρωμένων ηλεκτρονικών υπηρεσιών μίας στάσης, βασισμένων σε ανοιχτά πρότυπα·
5) στη δημιουργία μηχανισμού αξιολόγησης / έγκρισης των πληροφοριών που υποβάλλονται για ένταξη ενιαίο ψηφιακό χάρτη, με βάση πρότυπους δείκτες αξιολόγησης δεδομένων από πιστοποιημένους επαγγελματίες μηχανικούς·
6) στη δημιουργία κρίσιμων πληροφοριακών συστημάτων με λειτουργικότητες, που στόχο έχουν την ενίσχυση της συνολικής επάρκειας του ενιαίου ψηφιακού χάρτη, όπως ιδίως:
α) γεωγραφικού συστήματος πληροφοριών δομημένων επιφανειών και μητρώου κτιρίων, για την πραγματοποιημένη δόμηση και την ηλεκτρονική ταυτότητα κτιρίων
β) γεωγραφικού συστήματος πληροφοριών διαχείρισης ζωνών αντικειμενικών αξιών και συντελεστών εμπορικότητας
7) στην παροχή υπηρεσιών προστιθέμενης αξίας, οι οποίες έχουν κρίσιμη ενισχυτική επίδραση στην βιωσιμότητα και επιτυχή λειτουργία του έργου, όπως ιδίως υπηρεσίες αναβάθμισης των υποδομών υφιστάμενων πληροφοριακών συστημάτων, που θα ενσωματωθούν στο έργο (κτηματολόγιο, Τ.Ε.Ε. κ.λπ.).
Η αναθέτουσα αρχή διατηρεί το δικαίωμα προαιρέσεως να παρατείνει τη διάρκεια της σύμβασης, με μονομερή της δήλωση (απόφαση), που ασκείται πριν από τη λήξη αυτής, για δώδεκα (12) επιπλέον μήνες, με έναρξη την επομένη της ημερομηνίας λήξης της αρχικής σύμβασης και με τους ίδιους όρους αυτής ως προς τα τμήματα του έργου που κρίνει αναγκαίο η ίδια, και μέχρι του ημίσεος τού προϋπολογισμού της αρχικής σύμβασης.

Eligibility requirements: Οι οικονομικοί φορείς που συμμετέχουν στη διαδικασία σύναψης της παρούσας, απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών, ήτοι ανάπτυξη πληροφοριακών συστημάτων. Οι εγκατεστημένοι στην ΕΛΛΑΔΑ οικονομικοί φορείς, θα πρέπει να είναι εγγεγραμμένοι στο οικείο επαγγελματικό μητρώο, εφόσον κατά την κείμενη νομοθεσία απαιτείται η εγγραφή τους, για την υπό ανάθεση υπηρεσία. Οι οικονομικοί φορείς που είναι εγκατεστημένοι σε κράτος - μέλος της Ευρωπαϊκής Ένωσης, απαιτείται να είναι εγγεγραμμένοι σε ένα από τα επαγγελματικά μητρώα, που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού, για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου, σχετικά με την άσκηση τού συγκεκριμένου επαγγέλματος. Στην περίπτωση οικονομικών φορέων εγκατεστημένων σε κράτος - μέλος του Ευρωπαϊκού Οικονομικού Χώρου (Ε.Ο.Χ.) ή σε τρίτες χώρες που έχουν προσχωρήσει στη Σ.Δ.Σ. ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση, σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα. Ο οικονομικός φορέας θα δηλώσει υποχρεωτικά με το Ε.Ε.Ε.Σ. ότι διαθέτει τα ανωτέρω στοιχεία και έγγραφα και θα προσκομίσει τα αποδεικτικά στοιχεία στην αναθέτουσα αρχή, εφόσον αναδειχθεί προσωρινός ανάδοχος, μετά από την αποστολή της σχετικής πρόσκλησης σε αυτόν από την αναθέτουσα αρχή, σύμφωνα με το άρθρο 103 του Ν.4412/2016.

Award value: 36625000